Արմանուշի զարմացած հայացքի ներքո Ասյան թևնոցներից մեկը հանեց ու մեկնեց կարմրամազ արվամոլին: Նա էլ նվերն ուրախությամբ վերցնելով՝ անցկացրեց թևին և Ասյայի կենացը խմելով՝ դիետիկ կոլան օդ բարձրացրեց: Այս տեսարանին ապշած հետևող Արմանուշը Ջին Գենետի մասին մտածեց մի պահ: Եթե այստեղ լիներ, ի՛նչ պատկերներ կկերտեր: Պատուհանի փեղկերից նայող արվամոլներ, տխուր դեմքեր, մանիկյուրով մատներ, թզբեհներով տղամարդիկ, կենացով խմվող դիետիկ կոլայի շիշ, նվեր դարձած աչքուլունքով թևնոց, քրտինքի ու սեքսի թթու հոտ, ի տարբերություն այդ ամենի՝ մնայուն անմեղություն... այս ամենը տեղի էր ունենում Ստամբուլի մի հասարակ փողոցում: